
Alkusanat





Tämä uusi julkaisu seuraa pitkälti kirjan Muinaisten kansojen uusi kronologia tähtitieteen avulla, II painos todisteluja. Jäljempänä tähän kirjaan viitataan nimellä uusi tutkielma. Tässä kuitenkin tarkastellaan pimennyksiä aivan erilaisesta, jopa poikkeuksellisesta näkökulmasta.


Tässä teoksessa on yhdistelty kaksi aikaisemmin ilmestynyttä e-kirjaa, ”Lähikuva muinaiseen pimennykseen” ja ”Nebukadnessar V”. Tämä ei kuitenkaan tarkoita, että jos olet lukenut edellä mainitut e-kirjat, tiedät jo, mitä tässä uudessa kirjassa on. 


Niinpä tässä kirjassa on useita uusia lukuja ja muutamia uusia tutkimuksia, joissa on runsaasti lisää tietoa. Lisäksi moniin lukuihin on lisätty tarkentavaa tietoa ja myös muutamia uusia kuvia.


Jonkin verran kokonaiskuvaa helpottava on myös uusi liite, johon on listattu kaikki muinaiset pimennykset, joiden ajankohta on voitu riittävän hyvin tunnistaa.


Yhtenä huomattavana uutena piirteenä tässä tutkielmassa on tarkempi katsaus historiaan vuosilta 2130 eaa.  - 1500 eaa.


Tässä tutkielmassa olevat eri kuninkaiden hallitusaikojen perinteisestä kronologiasta poikkeavat ajankohdat voisivat yllättää lukijan. Tämän vuoksi tarkastellaan tässä alussa taustaa sille, miten tämän tutkielman päätöksiin on vuosien varrella tultu. Kirjoittaja aloitti historiaan kirjattujen auringonpimennysten tutkimisen ja niiden ajoittamisen historian kulkuun talvella vuonna 2017.


Tämän tutkimuksen nyt valmistuttua herääkin kysymys: Mnktä salaisuuden muinaisten pimennysten tarkastelu paljastaa historian tapahtumista ja kronologian ajoituksesta?


Vaikka tämä tutkielma keskittyy muinaisten auringonpimennysten tutkimiseen ja soveltamiseen, tässä käydään aluksi läpi muutamia tärkeitä arkelogisia tuloksia, koska ne vahvistavat perinteisestä kronologiasta poikkeavan ajoituksen.


Assyrian auringonpimennys






Jo aivan tämän tutkimuksen alkuvaiheessa, tammikuussa 2017, oli selvää että kesäkuussa 763 eaa. oleva auringonpimennys ei voinut sopia Assyrian historiaan Ashur-Dan III:n 9. hallitusvuoteen.


Syynä tähän oli sen hyvin räikeä ristiriita Israelin historian kanssa. Tämän perusteella oli helppo aloittaa tuon pimennyksen etsiminen muilta ajankohdilta. Niinpä voitiin todeta jo heti tukimuksen alussa, että sille on ainoastaan kaksi muuta vaihtoehtoa. Näistä todennäköisemmältä vaikutti 13. kesäkuuta 809 eaa. tapahtunut auringonpimennys, koska se ei ollut ristiriidassa Israelin historian kanssa.


Myöhemmin esitetyt päätelmät, jotka liittyvät esimerkiksi vuoden 791 eaa. sopivuuteen muihin auringonpimennyksiin nähden, ovat entisestään vahvistaneet, että kyseessä oli juuri tämä vuonna 809 eaa. tapahtunut auringonpimennys.


Tämän pimennyksen ajoittaminen avasi oven kronologian huomattavalle pidentämiselle myös arkeologiselta pohjalta eikä pelkästään Israelin historian perusteella.


Assarhaddonin hallituskauden ajoittaminen





Maaliskuun alussa 2017, yli kuukausi tutkimuksen aloittamisen jälkeen, löytyi professori Smithin tekemä käännös Assarhaddonin Aikakirjan  nuolenpääkirjoituksesta.


Tämän pohjalta jo tuossa varhaisessa vaiheessa sovellettiin lokakuussa 704 eaa. tapahtunutta auringonpimennystä Assarhaddonin 1. hallitusvuoteen. Uusi kronologia alkoi selvästikin hahmottua. 


Jo tuon tutkielman alkuvaiheessa hahmoteltu Assarhaddonin hallituskauden ajankohta osoitti myös voimakkaan kronologian pidentämisen tarpeen. Talvella 2020 nähtiin tarpeelliseksi siirtää Assarhaddonin hallitusaikaa vielä vuodella taaksepäin. Tämän jälkeen kronologian pidentämisen tarve Assarhaddonin jälkeisellä ajalla on jopa 25 vuotta.


Assyrian kuningas Pul





Kun sovellettiin vuotta 809 eaa. Ashur-Dan III:n hallitusvuoteen, se avasi myös tien uudenlaiseen tulkintaan Assyrian kuninkaiden hallitusajoista 700-luvulla eaa.


Israelin historia kertoo tästä kyseisen Assyrian kuninkaan Pulin toiminnasta: 



	
			
			”Assyrian kuningas Pul tuli maahan, ja Menahem antoi Pulille 1000 talenttia hopeaa . . . . Niin Menahem keräsi Israelista hopean . . . ja antoi sen Assyrian kuninkaalle.”1
		
	





Assyriologit ovat löytäneet tälle tapahtumalle vahvistuksia. Tiglat-Pileser III kerskuu perineensä veroja Israelin kuninkaalta Menahemilta.


Raamatun ajanlaskun mukaan Menahemin hallituskausi päättyi kuitenkin jo vuoden 780 eaa. tienoilla.  Tiglat-Pileser III:n 18 vuoden pituinen hallituskausi ei yltänyt noin kauas ajassa taaksepäin. Niinpä tämä avasi tien –  tutkimuksen alkuvaiheessa talvella 2017 – Assyrian kuninkaan Pulin eli Pulun hallituskaudelle, joka kesti noin 18 vuotta ennen Tiglat-Pileser III:n hallituskauden  alkamista. Hiukan tämän toteamisen jälkeen löytyi yllättävä havainto, että historioitsija Josephuksen mukaan Assyrian kuningas Pul  hallitsi  yhteensä  36 vuotta eli yhtä pitkään kuin kirjoittaja oli laskenut Pulin ja Tiglat-Pileser III:n yhteensä hallinneen.



Mursili II:n auringonpimennyksen löytyminen





Heinäkuussa 2018 Mursili II:n 10. hallitusvuodelle ajoitettu auringonpimenys voitiin kohdistaa heinäkuulle 1360 eaa. Tämän löytymiseen vaikutti Amarna-kirjeistä löytynyt tieto, että Mursili II:n edeltäjä Suppiluliuma I kuoli melko pian jonkun nimeltä mainitsemattoman faraon kuoleman jälkeen.



Mursili II:n hallituskauden siirtyminen noin  paljon  aikaisemmaksi  vaikuttaa  myös suoraan siihen, miten Babylonian ja Assyrian kronologia voidaan ajoittaa 600-ja 700-luvulla eaa. Tämä Mursili II:n hallituskauden ajankohdan on havaittu myös tukevan vuotta 809 eaa. Assyrian kuninkaan Ashur-Dan III:n 9. hallitusvuotena. Sen sijaan se ei tue sitä, että Assyrian auringonpimennys olisi tapahtunut vuonna 791 eaa.



Nebukadnessar II:n hallituskauden ajankohta





Ristiriita Nebukadnessar II:n hallituskauden ajankohtaan tuli hyvin esille jo alkuvaiheessa, kun Assyrian kronologia siirtyi paljon taaksepäin. Tutkimuksen uudemmassa vaiheessa talvella 2020 edettiin tutkimaan Babylonian liikeasiakirjoja.



Niistä ensimmäisenä voitiin havaita päällekkäisyyksiä Babylonian kuninkaiden Nebukadnessar II:n, Amel-Mardukin ja Neriglissarin hallituskausissa.



Koska on epätodennäköistä, että he olisivat  hallinneet  osittain  samanaikaisesti, oli myös yksinkertaista päätellä, että Nebukadnessar II:n hallituskauden alkua täytyy siirtää vähintään kaksi vuotta taaksepäin pelkästään sen vuoksi, jotta se tarkentuu oikein Babylonian liikeasiakirjoihin.


Tämän oikaisun myötä kronologiaa on pidennetty sillä kohtaa kaksi vuotta, jäljellä on vieläkin 23 vuotta.



Sin-shar-ishkunin hallituskauden pituus





Babylonian liikeasiakirjoja tutkittaessa  talvella 2020 havaittiin, että niitä oli Sin-shar-ishkunin kahdeksalle eri hallitusvuodelle. Koko tämä aika ei kuitenkaan mahdu Babylonian kronologiaan Kandalanun jälkeiselle ajalle. Kronologiaa voitiin tuolla kohtaa pidentää kuitenkin viisi vuotta. Tämän jälkeen kronologiaa tarvitsee pidentää enää 18 vuotta.



Tässä tutkielmassa kerrataan perustelut näille Nebukadnessar II:n ja Sin-shar-iskunin hallituskausien muutoksille.



Amel-Marduk ja Nabunaid





Näiden kuninkaiden hallitusajan pituus herätti tutkielman edistyessä monenlaista pohdintaa.



Nykyistä pitempää hallituskautta pohdittaessa herää kuitenkin outoja kysymyksiä, jotka kaipaavat vastausta: Mikä voisi olla syynä siihen, että tämä ”tuntematon kuningas” – jolle tässä on annettu nimeksi Nebukadnessar V – puuttuu  historiasta? Oliko se virhe? Entä onko mitään muita todisteita siitä, että tällainen ”outo” Nebukadnessar olisi toiminut Babylonian kuninkaana tuolloin 500-luvulla eaa?



Tämä tutkielma vastaa näihin ongelmallisilta tuntuviin kysymyksiin.



Tieteellinen näkökulma muinaisiin pimennyksiin





Avaruushallinto NASA kertoo, että muinaisten auringonpimennysten lasketussa sijainnissa voisi olla enintään noin 10 kilometrin virhe.2 Tässä tutkielmassa sovelletaan tätä tiukkaa kriteeriä muinaisiin pimennyksiin. Lisäksi pyritään soveltamaan assyriologien arviointeja siitä, että muistiinmerkityt  pimennykset  olivat todennäköisesti hyvin peittäviä.



Näiden kriteerien perusteella voidaankin löytää hyvin yllättäviä ja jopa outoja havaintoja muinaisesta historiasta. Eräs outous on se, miten hyvin pimennykset sopivat edellä mainittuihin ehtoihin.



Babylonian liikeasiakirjat





Uudessa tutkielmassa kiinnitettiin tarkempaa huomiota muinaisten babylonialaisten kirjoittamien liikeasiakirjojen päiväyksiin. Tässä tutkielmassa kerrataan näiden liikeasiakirjojen paljastama tulos, joka pidentää kronologiaa useilla vuosilla. Uutena piirteenä tässä tutkielmassa on Stellarium ohjelman käyttö. Sen avulla saadaan uutta, tarkennettua tietoa myös Babylonian historiasta.



Näiden Babylonian liikeasiakirjojen päiväys tukee jo hyvin varhain arvioitua johtopäätöstä, että vuoden 763 eaa. auringonpimennystä ei ole mahdollista soveltaa Assyrian historiaan.



Outoja häiriöitä pimennyksissä






Otetaan tähän kohtaan aluksi teoriat mustista aukoista. Niiden olemassaoloa ei ole havaittu kaukoputkilla, sillä ne eivät säteile valoa. Niiden olemassaolon voi havaita vain sen vaikutuksen perusteella,  joka  niillä  on  ympäristöönsä. Esimerkiksi valon taipuminen tai tähden kiertäminen ympäri pistettä, jossa ei näytä olevan mitään, antaa aiheen olettaa mustan aukon olemassaolosta.


Samankaltaisia häiriöitä löytyy kun tarkastellaan huolella muinoin ylöskirjattuja auringonpimennyksiä ja pidetään kiinni siitä, että ne todellakin alkuaan tapahtuivat edellä kuvailtujen tiukkojen tieteellisten kriteerien puitteissa. Niinpä herää hämmästyttävä kysymys: Mitä oikein on tapahtunut, niin että ne eivät NASA:n tekemissä laskelmissa ole läheskään yhtä peittäviä kuin mitä ne olivat tuhansia vuosia sitten? 


Näiden voimakkaiden häiriöiden voimakas esiintyminen on  pääsyy siihen, että tutkijat pitävät yleensä kiinni vuoden 763 eaa. soveltamisesta Assyrian auringonpimennykseen. Tässä tutkielmassa tarkastellaan sitä, miten suuria nämä häiriöt ovat ja lopuksi pohditaan mikä voisi olla häiriöitä aiheuttava ”musta aukko”  muinaisessa historiassa ja voidaanko sen aiheuttamia häiriöitä korjata.


Vapaa kronologia





Nykyinen vanha kronologia soveltaa tällaista ”vapaata kronologiaa” eli siinä ei sovelleta muinoin havaittuja pimennyksiä kronologian tueksi. Jotkut viittaukset muinaisiin pimennyksiin on lisäksi ristiriidassa edellä esitetyn tieteellisen kriteerin kanssa. Asia voidaan ilmaista myös toisin sanoin: Nykyistä kronologiaa ei ole yritetty vahvistaa tieteellisesti. Tältä osin uusi tutkielma soveltaa tätä vapaata kronologiaa, sillä siinä esitetään muutamassa kohdin suurempaa virhemarginaalia NASA:n tekemiin laskelmiin. Tämä uuden tutkielman kronologia sisällytetään pääosin tämän tutkielman vapaaseen kronologiaan.


Teoriat





Tutkijat ovat kehitelleet joitakin fiktiivisiä esityksiä saadakseen historian kertomukset tuntumaan elävimmiltä. Tässä ei kehitellä fiktioita, vaan – tieteellisestä näkökulmasta sanottuna –  esitetään uusi teoria siitä, miten asiat ovat kaukana menneisyydessä voineet edetä.


Näin voidaan sanoa, vaikka tässä tutkielmassa nämä asiat esitetään tapahtuneina tosiasioina. Nämä tosiasiat ovat kuitenkin sellaisia, joita ei voida täysin mitata tieteen keinoin – aivan kuten kirjaimellisia mustia aukkojakaan ei voida täysin tutkia – voidaan havaita vain ääriviivat, ”mustien aukkojen” aiheuttamat ”häiriöt”.


Viitteet



  1 Raamattu: 2. Kuninkaiden kirja 15: 19, 20

  2 timeanddate.com/eclipse/accuracy.html

1. Savitaulu VAT 4956






Tämän savitaulun ensimmäisellä rivillä sanotaan sen ajankohdasta: ”Babylonin kuninkaan Nebukadnessarin 37. vuotena.”3 Tutkijat ovat soveltaneet tämän savitaulun tiedot vuodelle 568 eaa.4 Se on ollut tutkijoiden kenties vankin perustelu nykyiselle vanhalle kronologialle. Siinä on kuitenkin joitakin puutteita, jotka ansaitsevat lähempää huomiota.


Tästä on ilo nyt esitellä uutta tutkittua tietoa tästä aiheesta.


9. nisannu






Tämän savitaulun alkuriveillä kerrotaan, että kuu oli 1. kuukauden eli nisannun 9. päivänä noin kyynärän päässä Beta-Virginis eli Neitsyt tähdistöstä, ”sen edessä”.  Tästä  päätellen kuu on voinut olla Neitsyt tähdistön kuviteltujen ”kasvojen” edessä.


Tutkijoiden mukaan vuonna 568  eaa. tämä etäisyys oli 29. huhtikuuta, joka oli nisannu kuukauden 8. päivä. Tutkijat ovat väittäneet että babylonialainen kirjuri teki tässä kohtaa virheen. 


Jos siinä on virhe, mistä kyseinen virhe johtuu? On kuitenkin aiheellista kysyä, että voisiko olla niin, että siinä ei olekaan tapahtunut minkäänlaista virhettä?



	
			
			[image: kuva-1]
		
	

	
			  Kuu ja Neitsyt-tähdistö 29. huhtikuuta, 568 eaa. (8. nisannu) Paikka: Babylon, Irak
	





Historialliset tiedot






Kun perehdytään lähemmin savitaulu VAT 4956:n rakenteeseen, voidaan huomata sen olevan hyvin poikkeuksellinen. Vaikuttaa siltä, että tämä on pääasiassa muinaisajan tähtitieteellinen tutkielma. Mutta se sisältää myös  historiallisia  muistiinmerkintöjä.


Monia muitakin rivejä löytyy. Niissä kuvailtujen asioiden vuoksi on syytä olettaa että ne kuvaavat  historiallista, reaaliaikaisesti muistiinmerkittyä tietoa, mutta otetaan tähän esimerkkeinä rivit 5-7. 


Rivillä 5 sanotaan:



	
			
			 [nisannun] 20. [päivän] aamulla aurinkoa ympäröi halo. Keskipäivän ympäri . . . . . . sade . . . Itään venyi sateenkaari.
		
	




Rivillä 6 ja 7 sanotaan:




	
			
			 Kuukauden XII 8. päivästä 28. päivään joen korkeus nousi 3 kyynärää ja 8 sormea. 2/3 kyynärää [puuttui] suuriin tulviin [. . . .] tapettiin kuninkaan määräyksestä. Siinä kuussa kettu saapui kaupunkiin. Yskä ja pieni risutu-tauti
		
	




Vaikka tämä on päivätty Nebukadnessarin 37. vuodelle, näillä riveillä 6 ja 7 kuvaillaan oletetun 36. hallitusvuoden  viimeisen kuukauden loppua.


Tämä piirre, että savataulussa on näitä historiallisia rivejä, voi osaltaan vakuuttaa siitä, että tämän savitaulun täytyy olla reaaliaikaisesti muistiinmerkittyä tietoa. Kuitenkin voi olla perusteltua olettaa, että se on myöhempinä vuosisatoina tehty jäljennös, koska se on säilynyt niin hyväkuntoisena.





Jupiter oli Skorpionin yläpuolella






Tämä on hyvin merkittävä yksityiskohta, joka on monilta jäänyt turhan vähälle huomiollle. Rivillä 13 kerrotaan, millainen oli näkymä juuri kun kolmas eli simanu-kuukausi alkoi:



	
			
			 Merkurius kulki Marsin alapuolella itään; Jupiter oli Skorpionin yläpuolella;  
		
	




Mikä on Jupiterin kiertoaika auringon  ympäri?  Se on 11 vuotta, 315 päivää ja 1,1 tuntia.5 Tämän perusteella voimme etsiä, miltä vuosilta Jupiter löytyy läheltä Skorpioni tähdistöä, kun sovellamme tuota aikaväliä.


Tehdään tästä asiasta pieni taulukko.



	Jupiter Skorpioni tähdistön lähellä
	
		
				 Vuosi
				 1. simanu alkaa
		

	
	
		
				 544 eaa.
				 25. toukokuuta
		

		
				 556 eaa.
				7. kesäkuuta
		

		
				 568 eaa.
				 20. kesäkuuta
		

		
				 580 eaa.
				 2. kesäkuuta
		

		
				 592 eaa.
				 15. kesäkuuta
		

	




Jupiter löytyy sieltä päiväyksellä 19-21. kesäkuuta  568 eaa. Se löytyy Skorpionin läheltä myös vuosilta 544 eaa., 556 eaa., 580 eaa. ja 592 eaa.


Näistä ainoastaan vuonna 568 eaa. oli kuunpimennys. Tämän perusteella tästä voisi tehdä jo lyhyen tarkastelun jälkeen  arvion ja todeta, että VAT 4956:n tähtitieteelliset  mittaukset liittyvät vuoteen 568 eaa.

			  Jupiter ja Skorpioni-tähdistö 20. kesäkuuta, 568 eaa. Paikka: Babylon, Irak
	




Se, että Jupiter planeetta osuu kiertoradallan Skorpioni tähtikuvion yläpuolelle juuri simanu kuukauden alussa, on hyvin harvinainen tapahtuma. Se toistuu noin 150 vuoden välein, jolloin näitä ”osumia” on muutama 12 vuoden välein.


Entä mitä voidaan saada selville siitä, kuten edellisestä lainauksesta  saatoimme lukea, että Mars ja Merkurius olivat lähekkäin?



Mars ja Merkurius Leijonan edessä





Mars ja Merkurius olivat hyvin lähellä toisiaan Simanu-kuukauden alussa.


Savitaulussa VAT 4956 lukee rivillä 12 seuraava maininta:




	
			
			 Mars ja Merkurius olivat 4 kyynärää  [Leijonan….] edessä
		
	




Tämä tapahtui pian ajarukuukauden viimeisen  päivän  päätyttyä,  vuonna  568 eaa. tämä ajoittuu kesäkuun 20. päivään.


Marsin kiertoaika auringon ympäri on 686 päivää eli noin 1 vuosi, 10 kuukautta ja 21 päivää.6 Tällä aikavälillä tätä yhtäläisyyttä ei näyttäisi löytyvän muilta vuosilta, joita lueteltiin.


Kääntäjä on tuossa kohtaa merkinnyt tähdistön nimen ”Leijona” hakasulkeisiin. Se voisi viitata siihen, että savitaulussa tuo tähdistön nimi on hiukan vaurioitunut. Mutta kun vertaillaan edellisen sivun taulukossa olevia vuosilukuja, Mars ja  Merkurius eivät olleet lähekkäin noina muina vuosina simanu  kuukauden alussa.


Kääntäjä on tuossa kohtaa merkinnyt tähdistön nimen ”Leijona” hakasulkeisiin. Se voisi viitata siihen, että savitaulussa tuo tähdistön nimi on hiukan vaurioitunut. Mutta kun vertaillaan edellisen sivun taulukossa olevia vuosilukuja, Mars ja  Merkurius eivät olleet lähekkäin noina muina vuosina simanu  kuukauden alussa.


Tosin tuo VAT 4956:ssä oleva maininta ”neljän kyynärän etäisyydellä” ei kunnolla sopisi myöskään vuoteen 568 eaa. Otetaan tästä seuraavaksi pieni kuvakaappaus, jossa   näkyy myös vasemmalla oleva Neitsyt tähtikuvio.





	
			
			[image: kuva-3]
		
	

	
			  Mars ja Merkurius Leijonan edessä 20. kesäkuuta, 568 eaa. Paikka: Babylon, Irak
	





Kun verrataan tuota Marsin etäisyyttä Leijonasta, aikaisempaan kuvaan nisannu-kuukauden 8. päivältä, saa sen käsityksen, että Mars ja Merkurius  olisivat olleet  vain noin yhden  kyynärän etäisyydellä Leijona tähdistöstä.


Koska vaikuttaa todennäköiseltä, että VAT 4956 kuvailee vuonna 568 eaa. olevia tähtitieteellisiä ilmiöitä, jostakin näkulmasata katsottuna joku voisi kuvitella, että tässä voisi tulla esille babylonialaisten astrologien toinen virhe.





Kuunpimennys heinäkuussa 568 eaa.






Savitaulu VAT 4956 kertoo myös, että simanu kuukauden 15. päivänä tapahtui kuunpimennys. Tähän on sovellettu 4. heinäkuuta 568 eaa. tapahtunutta kuunpimennystä.


Tämä pimennys ei näkynyt Babylonissa. Rivillä 17  tätä  tapahtumaa  kuvaillaan seuraavasti:




	
			
			 Kuunpimennys, joka jätettiin pois
		
	




Tutkijat ovat yleensä sitä mieltä, että tämä kuunpimennys oli ennustettu etukäteen ja babylonialainen kirjuri totesi nyt, kun ennustettu aika tuli,  että pimennystä ei näkynyt.


Koska vaikuttaa todennäköiseltä, että tämä merkintä on kirjoitettu savitauluun reaaliaikaisesti, niin se edelleen sitoo tämän havainnon lujemmin tähän vuoteen 568 eaa. kuuluvaksi. Siihen ei sopisi sellainen kuunpimennys, joka  voitiin nähdä Babylonissa. Tällainen kuunpimennys oli esimerkisi 4. heinäkuuta 587 eaa.


Tähän liittyy nimittäin hyvin vakavalta kuullostava virhe. Savitaulun alussa oleva päällekirjoitus ”Nebukadnessarin 37. hallitusvuotena” ei voi pitää paikkaansa. Tässä savitaulussa kuvaillut kuun ja planeettojen asemat tähtitaivaalla toteutuivat useita vuosia Nebukadnessar II:n hallituskauden päättymisen jälkeen.



Tutkijoiden virhe paljastuu






Ei ole todennäköistä, että babylonialaisella kirjurilla olisi ollut huono muisti kirjatessaan ylös päiväystä nisannu kuukauden 8. päivänä.


Ei ole myöskään todennäköistä, että hän olisi   ollut epäpätevä käyttäessään sen aikaista astronomista työkalua ja mitannut sen vuoksi Marsin ja Merkuriuksen etäisyyden väärin.


Tehdään tästä savitaulusta sen mukainen loppupäätelmä.


Niinpä tässä pidetään todennäköisenä, että savitaulun VAT 4956:n asiasisältö on kokonaisuudessaan jäljennös vuonna 568 eaa. kirjoitetusta savitaulusta. Tämän savitaulun ainoa virhe on edellä mainittu virheellinen päiväys, kuninkaan nimi ja hallitusvuosi. Tämä päiväys lisättiin jäljennökseen sen kirjoitushetkellä.


Tämä johtopäätös tarkoittaisi sitä, että tutkijat ovat tehneet virheen tuon muinaisen savitaulun sisällön arvioinnissa. Niinpä meidän onkin nyt syytä katsoa syvällisemmin sitä, millainen VAT 4956:n mainitsema 9.  nisannu oli vuonna 568 eaa.


On  myös  huomionarvoista,  että  tutkijat eivät ole maininneet mitään virheestä, joka liittyisi Marsin ja Merkuriuksen etäisyyteen Leijonasta. Voimme hyvin olettaa, että siinä ei olekaan mitään  virhettä. Luokaamme siit kuva, jossa näkyy 9. nisannu ja 1. simanu samaan aikaan. 




	
			
			[image: kuva-4]
		
	

	
			  Kuu 9. nisannu (30.huhtikuuta) sekä Mars ja Merkurius 1. simanu (20. kesäkuuta) vuonna 568 eaa.
	




Kun otamme huomioon, että Marsin ja Merkuriuksen   etäisyys Leijonasta on tuossa  kuvassa  hiukan yli 4 kyynärää, niin voimme siitä arvioida, että 9. nisannu 568 eaa. kuu oli kyynärän päässä Neitsyt-tähdistöstä.


Voidaan havaita, että tämä tutkijoiden oma virhe soveltaa  vuonna 568 eaa. Nisannu-kuukauden 8. päivää tuohon havaintoon on ollut hiukan harhauttava. VAT 4956 oli koko ajan oikeassa ja kyseessä oli 9. nisannu 568 eaa.


Tässä tutkielmassa pidetään siis todennäköisenä, että 1. Nisannu alkoi tuona vuotena 22. huhtikuuta.7




Jupiter Jousimiehen kyynärpäässä






Vielä hiukan selkeämmin edellä kuvailtu asia tulee esille 11. eli Sabatu kuukauden alussa. Tuosta ajankohdasta kerrotaan savitaulun kääntöpuolen rivillä 5:




	
			
			 Tuolloin Jupiter oli 1 kyynärän päässä Jousimiehen kyynärpäästä.
		
	




Tässä on mielenkiintoista se, että mitta on sama – 1 kyynärä – kuin oli kuun etäisyys Neitsyt tähdistöstä 9. nisannu kuuta. Miten pitkä oli tuo yksi kyynärä sabatu kuukauden 1. päivänä? 


Otetaan jälleen kuva, jossa näkyy samaan aikaan myös Neitsyt tähtikuvio, johon on lisätty kuun asema 9. nisannu-kuuta. Tässä kohtaa kuvan täytyy olla melko laaja  jotta siihen mahtuu samaan aikaan sekä Jousimies että Neitsyt tähtikuvio.

			  Jupiter 13. helmikuuta, 567 eaa, kuvaan on liitetty kuun asema Neitsyt tähdistön edessä 30. huhtikuuta 568 eaa.
	




Vasemmalla. Tehdään tähän hiukan tämän suuren kuvan selvennystä. Tähtikuviot voidaan erottaa tästä kuvasta haaleasti. Jupiterin sijainti on tähän merkitty nuolella. Tässä yllä olevassa( )vasemman sivun) kuvassa voidaan havaita haaleasti Jousimies tähtikuvio. Jousimies tähdistöstä voidaan havaita “kyynärpää”, Omicron tähti (merkitty pienellä punaisella nuolella), sekä siitä hiukan vasemmalle oleva Albaldah tähti.8


Oikealla. Yläpuolella olevassa kuvan oikeassa puoliskossa näkyy haalealla Neitsyt tähtikuvio. Tähän kuvan osaan on kuvankäsittelyllä lisätty kuu siihen kohtaan, jossa se oli Nisannun 9. päivänä edellisenä vuotena.


Tässä olevaa kuun etäisyyttä on mahdollista verrata mielessään vasemman sivun kuvaan. Molemmissa Babylonian astrologit ilmoittivat matkaksi 1 kyynärä. Huomataan, että tuo matka oli silmin arvioituna sama.


Tähän kuitenkin liittyy toinen,vaikkakin epätodennäköisempi vaihtoehto.


Babylonian astrologit toimivat käytännössä myös astronomeina. On hyvin mahdollista, että he 200-luvulla eaa. pystyivät astronomisen työkalun avulla kartoittamaan tähtitaivaan ja planeettojen kulkua pitkällä aikavälillä. Tätä soveltaen voisi olla pieni mahdollisuus, että VAT4956 on tähtitieteeseen liittyviltä teksteiltään kokonaisuudessaan 200-luvulla eaa. tehty tähtitieteellinen tutkielma. Entä miten siinä tapauksessa tulisi ymmärtää siinä olevat historialliset rivit? Tässä tapauksessa kenties voi olettaa, että tuon ajan babylonialaisille oli säilynyt vanhoja savitauluja, jotka oli peräisin 500-luvulta eaa. Osa niistä kuvaili Nebukadnessar II:n hallituskauden loppupuolen tapahtumia


Niinpä he tekemäänsä tutkielmaan kopioivat historiallista tietoa kyseisestä vanhasta savitaulusta. Siten nämä historialliset tiedot voisivat olla peräisin Nebukadnessar II:n todelliselta 37. hallitusvuodelta eli vuodelta 588 eaa. Mutta kuten todettiin, tämä on kuitenkin epätodennäköistä.



Viitteet



  3 caeno.org/pdf/F019_Translation.pdf

  4 astro.ru.nl/~fverbunt/iac2011/BabAstr.pdf


  5 nineplanets.org/jupiter/

  6 nineplanets.org/kids/mars/

  7 Katso luku ‘Babylonian kalenterin ajoittaminen vuonna 568 eaa.’

  8 universeguide.com/star/93683/omicronsagittarrii

2. Nebukadnessar II:n hallituskausi





Kerrataan tässä luvussa joitakin tietoja uudessa tutkielmassa käsitellyistä Babylonian liikeasiakirjoista.


Tässä luvussa käsitellyt tiedot liittyvät myös kiinteästi siihen, miten tulisi arvioida edellisessä luvussa tarkasteltua savitaulua VAT 4956, kun se ilmoittaa sen päiväykseksi Nebukadnessarin 37. vuosi.



Nebukadnessar II:n 43. hallitusvuosi







Kiinnitetään tässä vaiheessa huomio tämän uuden kronologian erilaiseen tulkintaan koskien Nebukadnessar II:n hallituskautta. Tähän  liittyvistä Liitteistä kronologiataulukoista havaitaan, että hänen hallituskautensa   pituudeksi on  arvioitu jopa hiukan  yli 43 ja puoli vuotta välillä 625-581 eaa. Tähän muutokseen vaikuttaa useampikin syy, joista tässä luvussa otetaan esille arkeologisiin löytöihin liittyvät todisteet.


Tässä ei tarvitse esitellä jotakin aivan uutta arkeologista löytöä, sillä assyriologi Ronald H. Sack kertoi tähän  lainatuista löydöistä jo vuonna 1972 julkaisemassaan teoksessa. Tähän liittyvät tiedot ovat seuraavat: ‘Arkeologisissa löydöissä mainitaan Nebukadnessar II:n seuraajan Amel-Mardukin valtaannousuvuoden neljäs eli tammuz kuukausi . . . Toisessa arkeologisessa tiedossa mainitaan Nebukadnessar II:n 43. hallitusvuoden kuudes (Ululu) kuukausi.’9 Vaikuttaa siltä, että tutkijat eivät ole vakavissaan pohtineet tätä ja muita samankaltaisia ristiriitaisuuksia.


Tutkija David B. Weisberg kirjoittaa teoksessa Journal of near eastern studies kyseisestä Ronald Sackin tutkielmasta.10 Hän toteaa tuohon savitaulujen päiväyksiin liittyen, että Urukissa oleva liikemies ei ollut tietoinen tapahtuneesta vallanvaihdoksesta. Tuo kuulostaa kuitenkin pelkältä fiktiolta. Tutkija Weisberg ei ota huomioon, että kuninkaan kuolemaa seurasi jonkinpituinen julkinen suruaika, joka julistettiin valtakunnallisesti. Niinpä on todennäköistä, että myös Urukin kaupungissa vietettiin jonkin pituinen suruaika Nebukadnessar II:n kuoleman jälkeen. Suruajan julistamisen jälkeen nopea lähetti lähti ilmoittamaan siitä valtakunnan muihin osiin. Matka Babylonista Urukiin oli alle 200 kilometriä. Voidaankin pitää todennäköisenä, että Urukissa julistettiin suruaika jo viikon kuluessa siitä, kun se oli julistettu  Babylonissa. Joku voisi kuitenkin herättää kysymyksen, että miten se voisi olla mahdollista noin pian? Miettikäämme asiaa realistisesti.



Babylonian paikalliset olosuhteet






Uruk. Se oli yksi Babylonian huomattavista keskuksista, joka sen vuoksi haluttiin pitää ajan tasalla. Jotkun Nebukadnessar II:n vaikutusvaltaisista palvelijoista saattoivat olla kotoisin tuolta alueelta.


Teiden kunto. Koska Uruk oli huomattava kaupunki, todennäköisesti sinne oli Babylonista parempi tieyhteys kuin moneen muuhun paikkaan. Ilmeisesti paikalliset kauppiaat käyttivät näitä teitä säännöllisesti.



Ratsastajan nopeus. Monet nykyään kuntoilevat ja kulkevat kävellen hyvin pitkiä matkoja. He voivat vahvistaa sen, että on mahdollista suorittaa tuo noin 170 kilometriä viikossa jopa kävellen, mikäli on hyvät tiet. Se vaatisi ainoastaan noin 25 kilometrin kävelyn päivässä. Hyväkuntoisella hevosella matkanteko on sitä huomattavasti nopeampaa.


Tuolle tutkija Weisbergin väitteelle – joka on ilmeisesti tutkijoiden yleinen kanta – ei näyttäisi olevan perusteita, kun otetaan tuon ajan paikalliset tavat huomioon. Tässä tutkielmassa tuota tutkijoiden esittämää hypoteesia kuninkaiden hallitusajan vaihtumisen aikana vallinneesta pitkästä informaatio-katkoksesta pidetään epätodennäköisenä. Koska Uruk oli lähellä Babyloniaa ja se kuului valtakunnan huomattaviin keskuksiin (mahdollisesti Nebukadnessar II:n vaikutusvaltaisena upseerina toiminut Neriglissar oli kotoisin tuolta alueelta),11 tuollainen infomatio-katkos olisi ollut hyvin poikkeuksellista.


Samankaltainen ristiriita on myös se, että savitaulussa BM 55806 mainitaan Nebukadnessar II:n 43. vuosi ja  kymmenes (tebetu) kuukausi, joka vastaa joulu-tammikuuta. Tässä savitaulussa sen päiväys on kuitenkin jonkin verran vaurioitunut. Kirjoittajalla ei valitettavasti ole saatavilla lähdeaineistoa tutkijoiden tätä savitaulua koskeviin materiaaleihin. Erään lähteen mukaan (lähteen luotettavuutta ei ole mahdollista tarkistaa) tutkijat eivät ole virallisesti hyväksyneet tätä savitaulua kyseiselle ajankohdalle. Syynä tähän on se, että vaurioituneen vuosiluvun voi tulkita tarkoittavan 43. vuotta ja vaurioituneen kuukauden voi jollakin tavalla tulkita tarkoittavan myös jotakin muuta kuin 10. kuukautta.


Tutkijat yleensä arvioivat, että Amel-Mardukin valtaannousuvuosi oli sama kuin Nebukadnessar II:n viimeinen eli 43. hallitusvuosi.


Mitä tämä sitten tarkoittaa? Ensinnäkin täytyy todeta, että ei ole minkäänlaisia perusteita kehitellä sellaisia fiktioita, että Amel-Marduk olisi noussut kuninkaaksi jo ennen Nebukadnessar II:n hallituskauden päättymistä. Sen sijaan voidaan vetää se johtopäätös, että noissa arkeologisissa kirjauksissa kyseessä on täytynyt olla eri kalenterivuosi.



Amel-Marduk ja Neriglissar






Edellä mainitunkaltainen päällekkäisyys on myös Nebukadnessar II:n seuraajan Amel-Mardukin ja Neriglissarin hallituskaudessa.


Otetaan tähän kuitenkin lyhyt katsaus Neriglissariin, joka hallitsi yhteensä noin neljä vuotta. Aikaisemmin jo todettiin, että hän oli ilmeisesti huomattavassa asemassa Nebukadnessar II:n upseerina. Vaikuttaakin siksi siltä, että hän saattoi olla melko iäkäs tulleessaan kuninkaaksi, joka osaltaan selittää sen, että hänen hallituskautensa jäi lyhyeksi. Jotkut ovat arvioineet, että hän saattoi olla sama henkilö, joka mainitaan Raamatussa Jerusalemin valloituksen aikana. Raamattu kuvailee tapahtumaa seuraavasti:



	
			
			 ’Kun kaupunki oli vallattu, Babylonian kuninkaan ylimmät miehet perustivat päämajansa kaupungin keskimmäiseen porttiin. Heidän joukossaan olivat Sin-Magirin käskynhaltija Nergalsareser, hovin päällikkö Nebu-Sarsekim ja sotajoukkojen komentaja Nergalsareser.’ 12
		
	





Tuo ensiksi mainittu Nergalsareser, käskynhaltija, oli kyseinen henkilö, jonka jotkut arvioivat olleen sama, jokamyöhemmin tunnettiin nimellä Neriglissar, joka oli Nebukadnessar II:n vävy. Mikäli näin oli ja Neriglissar oli tuolloin Jerusalemin valloituksen aikaan 30-vuotias, hän olisi kuninkaaksi tullessaan ollut 77-vuotias. Vaikka tämä saattaa tuntua korkealta iältä, se ei olisi ollut mitenkään poikkeuksellista. Saattaa olla, että hän jollakin tavalla kuvitteli olevansa ’Babylonian kansan vapauttaja’ kaapattuaan vallan edeltäjältään. Miksi hän toimi näin, siitä hiukan myöhemmin.


Mutta asiaan. Savitaulut BM 75106 ja BM 61325 on päivätty 7. ja 10. kuussa sinä vuonna, jota pidetään hallitsevan kuninkaan Amel-Mardukin viimeisenä (toisena) vuotena.13 BM 75489 on kuitenkin päivätty hänen jälkeensä hallinneen Neriglissarin valtaannousuvuoden 2. kuukautena14


Todennäköisesti tässäkin on kysymys eri kalenterivuosista. Kun näitä tietoja sovelletaan  käytäntöön, niin se avaa uusia näkymiä  historian kulkuun. Käsitellään näitä vuosilukuja tässä kohtaa vanhan kronologian mukaisesti, niin lukijoiden on helpompi samaistua tuohon ajanjaksoon. Neriglissarin valtaannousuvuoden toinen eli Ajaru-kuukausi olisi sen mukaan ollut aikaisintaan huhti-toukokuu vuonna 560 eaa. Amel-Mardukin toisen hallitusvuoden 10. kuukausi (BM 61325) olisikin ollut joulu-tammikuu vuodenvaihteessa 561/560 eaa. (Mutta kuten myöhemmin tulee ilmi, voi olla mahdollista että Amel-Marduk hallitsi 18 vuotta pitempään eli yhteensä 21 vuotta.) Kun näitä arkeologian paljastamia tietoja sovelletaan, Amel-Mardukin valtaannousuvuoden neljäs kuukausi olisi ollut jo vuotta aikaisemmin, tammuz kuukausi kesällä 563 eaa, ja edelleen Nebukadnessar II:n 43. vuoden Ululu-kuukausi ajoittuisi  jokaksi vuotta aikaisemmin, elo-syyskuulle vuonna 564 eaa. Tämä tarkoittaisi sitä, että Nebukadnessar II olisi tullut Babylonian kuninkaaksi vanhan kronologian mukaan vuonna 607 eaa. ja hänen 37. hallitusvuotensa olisi alkanut jo keväällä 570 eaa.


Tämä on yksinkertainen, mutta hyvin johdonmukainen päätelmä. Tämä tarpeellinen korjaus vähintäänkin pakottaa tarkastelemaan savitaulu VAT 4956:n tietoja uudesta näkökulmasta.


Kuningas Jojakinin 37 vuotinen vankeus






Tämän edellä mainitun kanssa on sopusoinnussa Raamatusta löytyvä tähän liittyvä 37 vuoden pituinen ajanjakso.


Siellä  kerrotaan,  että  kuningas Amel-Marduk vapautti Juudan kuninkaan Jojakinin vankilasta valtaannousuvuotenaan. Sen kerrotaan tapahtuneen Jojakinin pakkosiirtolaisuuden 37. vuotena, sen 12. kuukauden 27.  päivänä.15 Jerusalemin Aikakirja kertoo rivillä 12 Juudan kuninkaan vangitsemisen tapahtuneen Nebukadnessar II:n seitsemäntenä vuotena:




	
			
			 ja piiritti Juudan kaupungin, ja Addaru kuukauden toisena päivänä hän tarttui kaupunkiin ja vangitsi kuninkaan16
		
	




Vanhan kronologian mukaan tuolloin kyseessä oli helmi- tai maaliskuu vuonna 597 eaa.



Edellä olevasta huomataan, että Jojakin oli ollut pakkosiirtolaisuudessa kolmea päivää vaille 37 vuotta. Yksinkertaisella laskutoimituksella selviää, että Amel-Mardukin valtaannousuvuosi olisi ollut meneillään vielä talvella 560 eaa. Mutta tuo on selvästikin liian myöhäinen ajankohta, kun lasketaan kuninkaiden hallitusaikoja vuodesta 539 eaa. taaksepäin, Nebukadnessar II:n hallituskauden alkua olisi tarvetta siirtää vuosi taaksepäin.


Viitteet



  9 R. H. Sack: ‘AmelMarduk 562–560 B.C.—A Study Based on Cuneiform, Old Testament, Greek, Latin and Rabbinical Sources. With Plates, (Alter Orient und Altes Testament)’, 1972 s. 3, 90 ja 10

  10 journals.uchicago.edu/doi/10.1086/372466

  11 Israel in Exile: The History and Literature of the Sixth Century B.C.E., s. 62

  12 Raamattu, Jeremia 39:3

  13 Leichty, Erle & Finkelstein J. J. & Walker, C.B.F: Catalogue of the Babylonian Tablets in the British Museum. Osa VIII. 1988, s. 25,35.

  14 Leichty, Erle & Grayson, A. K: Catalogue of the Babylonian Tablets in the British Museum. Osa VII. 1987,s.36. Sack, Ronald H: Neriglissar – King of Babylon. 1994, s. 232.

  15 Raamattu, 2. Kuninkaiden kirja 25:27

  16 livius.org/sources/content/mesopotamian-chronicles- content/abc-5-jerusalem-chronicle, Rev. 11-12/

3. Kyaksaresin auringonpimennys





Tutkijat ovat soveltaneet tähän pimennykseen 28. toukokuuta 585 eaa. tapahtunutta auringonpimennystä.17 Tämän soveltaminen edellyttää että kyseinen taistelu olisi tapahtunut vähän ennen auringonlaskua muinaisen Lyydian alueella tai sen rajaseudulla nykyisen Turkin alueella.


Seuraavilla sivulla on tästä pimennyksestä kaksi vaihtoehtoa. Tämä tapahtui noin tunti ennen auringonlaskua.

			  Auringonpimennys 28.toukokuuta 585 eaa. Paikka: Lyydia (nykyinen Amasya, Turkki)

			  Auringonpimennys 28.toukokuuta 585 eaa. Paikka: Lyydia (nykyinen Konya, Turkki)
	




 


Auringonpimennys 607 eaa.







Uudessa tutkielmassa sovelletaan tähän 30. heinäkuuta 607 eaa. tapahtunutta rengasmaista auringonpimennystä. Mutta kun sovelletaan tämän tutkielman tiukkaa kriteeriä pimennyksen hyvästä  peittävyydestä, tätä pimennystä ei voida  soveltaa mikäli taistelu olisi käyty muinaisen Lyydian alueella. Onko mahdollista  että  kyseinen  taistelu  käytiin muinaisen Meedian valtakunnan alueella? Jos on, niin mitkä pimennykset siinä tapauksessa olisivat parhaita?


Jos taistelu käytiin lähellä Meedian perinteistä aluetta eikä siitä länteen olevalla alueella, vuoden 585 eaa. pimennystä ei voida soveltaa. Sen sijaan vuonna 607 eaa. tapahtunut pimennys asettuisi niille sijoille. Voidaan kuitenkin havaita, että sen peittävyys jää jokin verran vajaaksi, jos sovelletaan nykyisen Yazdin kaupungin sijaintia. Ollakseen hyvä sitä täytyisi siirtää suunnilleen Persian lahden rannikolle. Onkin epätodennäköistä, että tämä voisi tässä ”tiukassa seulassa” sopia kuvailtuun havaintoon.

			  Auringonpimennys 30. heinäkuuta 607 eaa. Paikka: Muinainen Meedia (nykyinen Yazd, Iran)
	





 


Auringonpimennys 603 eaa.






Hiukan yllättäen löytyy täydellinen auringonpimennys 18. toukokuuta 603 eaa., jonka keskus oli muinaisen Meedian yllä.


Tähän auringonpimennykseen liittyy mielenkiintoisella tavalla uuden tutkielman aikaisempi arvio siitä, että Kyaksaresin seuraajan Astyagesin hallituskausi saattoi alkaa vuonna 603 eaa.

			  Auringonpimennys 18. toukokuuta 603 eaa. Paikka: Muinainen Meedia (nykyinen Yazd, Iran)
	




Kyaksaresin auringonpimennys ja varsinkin, mikäli se osataan löytää oikealta kohtaa, voisi vaikuttaa myös  suoraan Babylonian kronologian ajoittamiseen. Nabunaidin aikakirja kertoo Astyagesin ja Persian Kyyroksen  välisestä  taistelusta. Sen mukaan taistelu käytiin Nabunaidin 6. hallitusvuotena. Tämän määritelmän mukaisesti uudessa tutkielmassa Astyagesin hallituskausi ajoitetaan ajalle 603-568 eaa.




Johtopäätökset






Toukokuun 603 eaa. auringonpimennys voisi näyttää tukevan sitä oletusta, että Nabunaid oli se Babylonian kuningas, joka muutti nimeään ja hallitsi 18 vuotta oletettua pitempään.

